ಜಾರು ಬಂಡಿಯಲ್ಲಿ ಜೂಮ್ ಎಂದು ಜಾರಿದ ಪುಟಾಣಿ ಪಾಂಡಾಗಳು ಪಾಂಡಾ ಅಪರೂಪದ ಪ್ರಾಣಿ, ನೋಡಲು ತುಂಬಾ ಸುಂದರವಾಗಿರುತ್ತವೆ. ಇನ್ನು ಅವುಗಳ ಆಟ ತುಂಟಾಟಗಳಿಗೆ ಮನಸೋಲದವರೇ ಇಲ್ಲ. ಅಷ್ಟು ಮುದ್ದಾಗಿ ಇವುಗಳು ತಮ್ಮ ಪಾಡಿಗೆ ತಾವು ಆಟವಾಡುತ್ತ ಕಳೆದೊಗಿರುತ್ತವೆ. ಪಾಂಡಗಳು ಜಾರುಬಂಡಿ ಆಡುವ ವಿಡಿಯೋವೊಂದು ಸದ್ಯ ವೈರಲ್ ಆಗುತ್ತಿದೆ. ಮೂರು ಪಾಂಡಾ ಮರಿಗಳು ಜಾರುಬಂಡಿಯಲ್ಲಿ ಒಂದಾದ ಮೇಲೊಂದು ಜಾರಿ ಕೆಳಗೆ ಬರುತ್ತವೆ. ಬಳಿಕ ಪಕ್ಕದಲ್ಲೇ ಇದ್ದ ಮತ್ತೊಂದು ಪಾಂಡಾವೂ ಕೂಡ ಆಟದಲ್ಲಿ ಸೇರ್ಪಡೆಯಾಗುತ್ತದೆ. ನಾಲ್ಕು ಪಾಂಡಾಗಳು ಜಾರಿ ಬಂದ ಸ್ಥಳದಿಂದಲೇ ಕೆಳಗಿನಿಂದ ಮೇಲೆರಲು ಪ್ರಯತ್ನಿಸುತ್ತಿರುತ್ತವೆ. ಈ ವೇಳೆ ಒಂದನ್ನು ಒಂದು ಎಳೆದಾಡಿಕೊಳ್ಳುತ್ತಾ.. ಮೇಲೇರಿ.. ಮತ್ತೆ ಪರಸ್ಪರ ತಳ್ಳಿಕೊಂಡು ಬೀಳುವ ದೃಶ್ಯ ನೋಡೋಕೆ ಚೆಂದ. ಕೇವಲ 34 ಸೆಕೆಂಡುಗಳ ವಿಡಿಯೋ ನೋಡುಗರ ಮುಖದಲ್ಲಿ ನಗು ಅರಳಿಸುತ್ತಿದೆ. ನಿಮ್ಮ ದಿನ ಚೆನ್ನಾಗಿರಲಿಲ್ಲ ಅಂದ್ರೆ ಈ ವಿಡಿಯೋವನ್ನೊಮ್ಮೆ ನೋಡಿ ಎಲ್ಲಾ ಟೆನ್ಷನ್ ಅರೆಗಳಿಗೆ ಮರೆತುಬಿಡಬಹುದು.